hvilke måltidskasser er billige?
man skulle måske ikke tro det, men de billigste måltidskasser er rent faktisk dem, hvor størstedelen af retten allerede er tilberedt. af denne type måltidskasser har vi fundet priser helt ned til 20 kr per ret. det er med indhold, der som regel er langtidsholdbart – hvilket jo i sig selv er prisbesparende, fordi det ikke kan gå til spilde. hvis du i stedet foretrækker friske råvarer, skal du op på en startpris, der hedder 40 kr per ret. her skal du selv tilberede maden, og jo flere dage og personer du bestiller til, des billigere får du måltidskassen. hvis dit mål er at gå direkte efter de billigste måltidskasser, bør du undgå dem, hvor der er kød- eller fiskeretter hver eneste dag. kød er dyrt. prøv i stedet med en flexitar- eller en vegetarkasse, hvor de noget billigere grøntsager sænker prisen betydeligt.